Üle tuhande mündi on vermitud Saksamaa rahapadades, kuid kokku pärinevad mündid üheksast riigist või ajaloolisest piirkonnast. Ehkki just  Eestis on selle aja aardeid välja tulnud mitu korda rohkem kui teiste Läänemere-äärsete naabrite juures, võimaldab koos savinõuga avastatud leid arheoloogidel esimest korda uurida üht 11. sajandi teise poole Eesti aaret peaaegu tervikuna. Selle tulemusel saadakse väga olulist lisateavet ajastu rahanduse ja kaubasidemete kohta.